Протокол от родителска среща на III A група „Пчеличка“

от ДГ №7 "Ал. С. Пушкин"

проведена на 26 Май 2022 , от 17,15ч

в сградата - филиал на ДГ №7 "Ал. С. Пушкин" - ул. Княз Дондуков №31 гр. Варна

Откриване на родителската среща от страна на директор Петкова с благодарност за активното участие на децата и семействата от група „Пчеличка“ в манифестацията по случай честванията на 24 Май 2022.

Уведомяване на родителите, че децата ще бъдат преместени в централна сграда на ДГ №7 "Ал. С. Пушкин" в началото на месец юни , поради извод направен при конструктивното обследване ,че сградата е опасна и трябва да бъде затворена за основен ремонт. Въпроси от страна на родители дали в този конкретен момент сградата е опасна и от кога се знае това. Отговор, че има „срок на годност „- 6 месеца , в които сградата може да се ползва считано от извършения през края на януари- началото на февруари 2022 г ремонт. На въпрос свързан със смисъла на извършването на ремонта през зимата бе даден отговор ,че ремонтът е вървял паралелно с конструктивното обследване извършено от инж. Вутов. Следва разяснение, че извършеният ремонт е на стойност 20000лв , а конструктивното обследване на стойност 6600 или 8600лв ( двете числа бяха споменати) – всичко това заплатено от бюджета на ДГ №7 "Ал. С. Пушкин" Следва оживен дебат относно спешността на това преместване на децата след няколко дни , при положение, че до този момент родителите са известени за затваряне за летния сезон през юли и август месец. Бе споменато от директор Петкова, че има разпореждане да затвори сграда на филиала на 10 юни. Не стана ясно ,защо това се налага , след като дори споменатите 6 месеца гаранция на зимния ремонт изтичат през юли месец , но беше казано ,че решението е взето и ако си доведем децата ще трябва да ги прехвърляме през оградата! Установи се ,че няма нито насрочено ново обследване на сградата , нито срок в който то ще се проведе, нито срок , в който ще се решава как ще се ремонтира , нито срок, в който ще се избира изпълнител, нито реална дата на начало на ремонти или пък дейности по събарянето и , но въпреки това сградата ще бъде затворена на 10 юни 2022.

Най- активно обсъжданият въпрос беше запазването на двете учителки г-жа Наумова и г-жа Пенчева като учители на децата през последната предучилищна група -4та през 2022 и 2023г. Всички родители единодушно и многократно изразиха гореща подкрепа и изказаха директна молба към директорката и заместник директорката , децата да останат с тези две учителки. Бяха казани множество аргументи в подкрепа на тази молба, а имено група „Пчеличка“ от първа група до сега е групата подложена на най-много смени на учителския състав . В първа група децата преживяха травма с учител, чиито права бяха отнети. След това и вторият учител – г-ца Гешева също бе сменена, след което за кратко бяха с г-жа Стоянова , а след това с госпожи Наумова и Парева, като при настъпване на пандемията г-жа Парева бе заменена от г-жа Пенчева. Тъй като толкова смени не се отразиха добре на емоционалното състояние на децата, а тяхната реална подготовка , започна в момента, в който с децата започна да работи този екип: Наумова-Пенчева, всички родители изразиха дори с конкретни примери недвусмисленото си желание този екип да продължи работата си с децата, без значение в коя сграда на детската градина. Тази молба бе повторена нееднократно и всеки път се стигаше до отговор ,че ще се проведе конкурс за подбор на кадри с присъствието на адвокат , бе намекнато ,че то е нужно заради нашето искане, за да се определи кои кадри остават в детска градина през идната година, тъй като не само ,че няма прием на деца първа група във филиала, но и в основан сграда т.е нулев прием за цялата детска градина!

Попитаха ни какво имаме против колегите от основна сграда и ние казахме ,че нямаме нищо против тях, но не желаем децата ни да са подложени на поредната адаптация към учители, особено в този последен и най-важен етап от тяхната предучилищна подготовка. Не бе поет никакъв ангажимент в посока, че ще бъде зачетен интереса на децата да останат с настоящия екип.

При въпрос къде отиват децата сега, ако действително на 10 юни, филиалът бъде затворен , ни отговориха ,че ще ги настанят в стая на четвърта група- не ремонтирана , след това ще ги изместя в друга стая , за да я ремонтират тази стая и след това ще ги върнат обратно.

Родител изрази следната хипотеза – след като основният ремонт – приключи и сградата ще бъде отново детска градина, защо учителите , които временно остават без групи не бъдат задържани на работа под някаква форма – може би аналогична на тази по времето на пандемията. Въпросът защо е обявен нулев прием за първа група не само във филиала, но и в централна градина – не получи конкретен отговор.

Управата на детската градина напусна родителската среща около 18,35мин ,а след това се запознахме с резултатите на децата на база на техните индивидуални книжки в рамките на 10-15мин. Срещата приключи около 18,45-18,50мин.

Този протокол се изготвя в четири еднообразни екземпляра!

Изготвил протокола:

Искра Панчева